Erik Karlsson Gyllenstierna

Vabahärra Erik Karlsson Gyllenstierna (10. detsember 1602 Limmared, Västergötland – 23. oktoober 1657 Nynäsi mõis Nyköpingi lähedal) oli Rootsi riigitegelane. Ta õppis Leideni, Helmstadti ja Oxfordi ülikoolis. 1636. aastal sai temast kammernõunik ning 27. oktoobril 1637 määrati ta Viiburi, Savonlinna ja Kymenkartano lääni maavanemaks. 1641. ja 1642. aastal oli Rootsi riigipäeva maamarssal. 14. juulist 1642 oli ta Ingerimaa, Käkisalmi lääni, Narva ja Alutaguse kindralkuberner asukohaga Nyenis, 1644 Eestimaa komissar. 24. jaanuarist 1645 Rootsi riiginõunik ja 1647 saadik Moskva tsaaririigis. 26. märtsil 1651 sai ta Oulu (Uleåborg) vabahärraks ja immatrikuleeriti 1652. aastal vabahärrasuguvõsana nr 18 Gyllenstierna af Ulaborgi nime all Rootsi rüütelkonda. Seejärel määrati 5. veebruarist 1652 Svea õuekohtu assessoriks ning oli 30. jaanuarist 1654 Turu õuekohtu president. 1. jaanuaril 1657 määrati ta Soome kindralkuberneriks. Ta oli Oulu (Uleåborg) vabahärra, Nynäsi, Ikšele (Ikšeles muiža Valgamaal), Gallnäsi (Hiälnäs), Ericsbergi, Steninge ja Åråse ja Limmaredi pärishärra. Erik Gyllenstierna vanemad olid Svea õuekohtu assessor Karl Eriksson Gyllenstierna (1575–1621) ja Anna Ribbing (1576–1628), kes oli Älvsborgi lääni maavanema Christopher Nilsson Ribbingi tütar. Tema õde Katharina Gyllenstjerna oli 1626. aastast väejuht Herman Wrangeli (1587–1643) abikaasa. Abiellus 16. jaanuaril 1636 Beata von Yxkulliga (1618–1667), kes oli Läänemaa Paadrema, Pusujärvi (Punejärvi), Ikšele (Yxküllshof; Uexküllshof Valgamaal) ja Steninge härra, ooberst Konrad von Uexkülli (1569–1638) ja Limingost pärit vabapreili Elisabet Christiernsdotter Oxenstierna af Eka och Lindö tütar (u.1584–1648). Narva linnuse ja lääni asehalduri Krister Gabrielsson Oxenstierna (1545–1592) tütretütar. Abielust sündisid: vabahärra Conrad Gyllenstierna (1645–1684; sv), Rootsi riigitegelane; krahv Christopher Gyllenstierna af Ericsberg (1647–1705; sv), Ericsbergi krahv, Hanestadi mõisnik, jalaväe kindralleitnant ning Stockholmi linnuse ja linna ülemasehaldur. Abiellus 1669. aastal Croneborgi krahvi Gustaf Oxenstierna tütre Gustaviana Julianaga (1644–1675) ning 1696. aastal Stegeborgi ja Pfalz-Zweibrücken-Kleeburgi hertsogi, Reini pfaltskrahvi Adolf Johanni tütre Katarinaga (1661–1720); krahv Karl Gyllenstierna af Steninge (1647–1705; sv), Steninge krahv, kuninglik nõunik, Svea õuekohtu president, Turu Ülikooli kantsler. Beata von Yxkulli on peetud Ericsbergi lossi "Pintorpafruni" legendi (sv) nimitegelaseks. Fredrik Carl Boye af Gennäs: Riksdags-historien, ifrån 1627 til och med 1823. 2 deler, Stockholm 1825, lk.46–48 Matrikel öfwer Swea rikes ridderskap och adel ..., 1754, lk. 74 Wilhelm Gabriel Lagus: Åbo hofrätts historia intill den 12 nov. 1823, då Hofrätten firade sin andra ..., 1834, lk. 15–19 Nordisk familjebok, band 10, 1909, v.774 Perillustri et Generosissimo Heroi ac Domino, DN. ERICO Gyllenstierna/ L. Baroni in Arås/ Domino in Nynäs et Hiälnäs/ etc. Gubernatori Generali per Ingriam, Careliam, Narvam et Allentackiam, etc. Domino suo Gratiosissimo, Vitam et incolumitatem p.p ... / In salutiferam nativitatem Domini et Salvatoris nostri Jesu Christi, oratio: quam, ... in Regia Academia Gustaviana Adolphina, quae Dorpati Livonorum est ad Embeccam, die 13. Decemb. an. 1644 publice ... pro concione enarrabat Johannes Petri Kuuth, Sudermannia-Svecus. – Dorpati, 1644: J. Vogelius ESTERis Svenskt biografiskt handlexikon, 1906, Lk.431–432 Eesti Ajalooarhiivi kinnistute register: Paadrema mõis (Hanila khk) "Oxenstierna Family Website: Beata von Yxkull (Yxkull) (1618–1667)". Originaali arhiivikoopia seisuga 5. märts 2016. Vaadatud 5. augustil 2009. Genealogisches Handbuch der baltischen Ritterschaften, Teil 2, 1.2: Estland, Bd.:2, Görlitz, 1930 lk.501 Matrikel öfwer Swea rikes ridderskap och adel ..., 1754, lk. 22–23 Eesti Ajalooarhiiv: Christopher Gyllenstierna poolt välja antud reisipassid Matrikel öfwer Swea rikes ridderskap och adel ..., 1754, lk. 29–30 Erik Tuneld: Geografi öfver Konungariket Sverige., Stockholm 1827, lk.299